 Guddoomiyaha gobolka Benaadir ahna duqa magaalada Muqdisho Mudane Cabdiraxmaan Cumar Cusmaan waxuu xusay dawladda hoose ee Xamar in qorsheedu uu yahay sanadkan 2018 horumar baaxad leh in laga sameeyo adeegyada kala duwan ee laga bixiyo Caasimadda, taasina ay qabsoomi karto marka la helo dhaqaale bixiyaal iyo maareeyaal fiican, dhankoodana ay xil weyn iska saaraya dhaqaalaha dadku leeyahay in uu ku baxo wax la taaban karo. 